Ritratt: Unsplash .td_uid_2_60f14b8900dd2_rand.td-a-rec-img{text-align:left}.td_uid_2_60f14b8900dd2_rand.td-a-rec-img img{margin:0 auto 0 0} Il-Ministeru għall-Edukazzjoni qiegħed jiġi akkużat li ndaħal fil-proċess tal-ħruġ tal-marki billi tbiddlu xi marki tal-istudenti mingħajr ma ġew ikkonsultati l-għalliema. Barra minn hekk, qed ikun allegat li studenti li ma kinux preżenti għall-assessjar, ingħataw marka xorta waħda. Dawn l-akkużi saru mill-Malta Union of Teachers fil-konfront tal-Ministeru għall-Edukazzjoni. B'reazzjoni, il-Kelliem tal-Edukazzjoni għall-Oppożizzjoni, Clyde Puli, qal li dawn l-akkużi jqanqlu dubji serji dwar l-istat ta' dan il-Ministeru. Puli argumenta li, minħabba dan l-allegat indħil, l-għalliema jħossu nuqqas ta' rispett lejn il-professjoni tagħhom. Huwa żied li anke l-ġenituri jinsabu inkwetati dwar il-marki li qegħdin jirċievu wliedhom. Fl-aħħar ġimgħat, il-ġenituri ressqu wkoll ilmenti dwar mistoqsijiet li ħarġu fl-eżamijiet minkejja li ma kinux fis-sillabu jew ma ġewx koperti fil-klassi. Saru wkoll ilmenti dwar domandi li jinħassu insensittivi. Puli qal li l-Ministeru għall-Edukazzjoni għandu d-dmir jindirizza dawn in-nuqqasijiet b'sens ta' responsabbiltà lejn l-istudenti, il-ġenituri u l-edukaturi. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f14b890126c_rand.td-a-rec-img{text-align:left}.td_uid_3_60f14b890126c_rand.td-a-rec-img img{margin:0 auto 0 0}